stanford-oval/wikipedia huggingface dataset:
Defense of the Ancients

Defense of the Ancients (lyhennettynä DotA) on Blizzard Entertaimentin Warcraft III: The Frozen Throne:lle tehty moninpelikartta, joka pohjautuu Starcraftille tehtyyn "Aeon of Strife"-karttaan. Sitä voi pelata Blizzardin omassa Battle.netissä, lähiverkossa ja yksityispalvelimella. Vaikka peli on tehty suurimmaksi osaksi Warcraft 3:n omalla kenttäeditorilla, poikkeaa se suuresti normaalista WC3:sta. DotAn alkuperäisen version loi pelaaja nimeltä Eul, ja sen pohjalta on syntynyt monia variantteja, kaikista tunnetuin ja suosituin on Dota Allstars. Yleensä puhuttaessa DotA:sta viitataankin juuri DotA Allstarsiin. Sen kehittivät Guinsoo ja Burizza, jonka jälkeen Icefrog on kehittänyt karttaa.
Pelissä on tarkoitus ohjata omaa sankaria kera liittolaissankareitten ja tietokoneen ohjaaman sotajoukkojen avulla vastustajan sankareita ja sotajoukkoja vastaan, lopullisena tavoitteen ollen vihollisen päärakennuksen tuhoaminen. Pelaajat muodostavat yleensä viiden hengen joukkueet 104 sankarin valikoimasta, jotka jakautuvat Scourgen ja Sentinelin tavernoihin. Uusia tavaroita, sankareita ja muita ominaisuuksia tulee tasaiseen tahtiin, pelin yrittäessä pitää tasapainonsa ja mielenkiintoisuutensa.
Pelaaminen

Pelaajat valitsevat pelin alussa sankarinsa, joilla jokaisella on omat taitonsa, vaihdellen passiivisista kyvyistä aktivoimista odottaviin erikoiskykyihin. Sankareilleen pelaajat pystyvät ostamaan varusteita tukikohdistaan ja kartassa sijaitsevista kaupoista, joilla voidaan vaikuttaa hahmon ominaisuuksiin aina nopeudesta erikoiskykyihin. Taisteluissa sankarit saavat kokemusta ja nousevat tasoja saaden mahdollisuuden kehittää jotain kyvyistään.
Pelissä kummankin osapuolen tukikohdat sijaitsevat vastakkaisilla puolilla karttaa. Tukikohtiin johtaa kolme päälinjaa, joiden varrella sijaitsee puolustustorneja. Jokaiselle linjalle tukikohdista virtaa joukkoja tasaisin väliajoin, määränpäänä vastustajan tukikohta. Näiden joukkojen seassa etenevät välillä myös pelaajien ohjaamat sankarit, jotka toimivat hyökkäysten keihäänkärkinä matkalla kohti vastustajan tukikohtaa ja sen päärakennusta.
Pelin kulku riippuu paitsi pelitilasta myös osapuolien aggressiivisuudesta. Nopeimmillaan peli on ohi alle puolessa tunnissa, mutta yli tunnin ottelut eivät ole mahdottomuuksia. Monesti Battlenetissä ”hyvän” pelin keskeyttää pelaaja, joka lähtee kesken taistelun pois pelistä. Siitä seuraa yleensä ”bannit”, joka tarkoittaa samalle pelipalvelimelle pääsemisen estoa.
Pelaaminen > Pelitilat

DotA Allstarsissa on vaihtoehtona valita erilaisia pelitiloja, jotka pelin isännän (host) täytyy aktivoida heti pelin käynnistyessä. Pelitilasta koostuu ensijaisesta tilasta, johon voi liittää toissijaisia tiloja. Oletus pelitilana on Team Pick / Normal Pick, jossa kummatkin puolet voivat valita sankarinsa vain omista sankarivalikoimistaan. Suurin osa peleistä tästä huolimatta on joku muu tila lukuisten tilojen joukosta, kuten esimerkiksi All Random (AR) - tai All Pick (AP) -pohjaisia pelejä, joihin etenkin Battle.netissä pelattavissa julkisissa, ns. public-peleissä usein liitetään aloittelijoiden suosima toissijainen tila Easy Mode (EM). Yleensä tilojen perässä on (SO) joka tarkoittaa switch on = suomeksi: vaihto päällä.
Pelaaminen > Yksinpeli

Siinä missä peruskartta on vain moninpeliä varten, tietokonetta vastaan on myös mahdollista pelata erillisellä kartalla, joka on varustettu alkeellisilla tietokonevastuksilla. Tietokonetta vastaan pelatessa voi ottaa käyttöön erilaisia tiloja, joilla saa vaikeutettua pelin kulkua sekä pelaajan että myös tietokoneen kannalta.
Suosio ja seuraajat

DotA Allstars on vähitellen päässyt mukaan yhdeksi laneissa pelattavaksi peliksi lähde? ja muun muassa Yhdysvalloissa siitä järjestetään tournament-pelejä, joissa on rahapalkintoja. DotA Liiga on noussut suosioon varsinkin  eurooppalaisten pelaajien keskuudessa. Sivusto tarjoaa 5 divisioonansa lisäksi yksittäisiä Single Instant -pelejä (SIG), jotka poikkeavat tavallisista julkisista peleistä ranking-listan ansiosta. Pickupit ovat vastaava kokeneempien pelaajien käyttämä pelaamistapa, joissa pelaajat ilmoittautuvat IRCin avulla yksityisiin peleihin ja pelaajista ja peleistä pidetään kirjaa. Verrattuna Battle.netissä pelattaviin public-peleihin, joissa pelien ja pelaajien taso voi vaihdella, pickupit ovat hyvä vaihtoehto kokeneemmille pelaajille.
Vuonna 2006 Basshunter julkaisi "Vi sitter i Ventrilo och spelar DotA" -kappaleen, jonka taustalla kuuluvat DotAsta tutut äänisamplet ja musiikkivideolla näkyy DotA-peli.
DotAn suosion ansiosta on kehitetty monia samaa ideaa ja pelimekaniikkaa hyödyntäviä pelejä. Puhutaankin Dota-genrestä, josta eri kehittäjät käyttävät termejä Action real-time strategy (Action RTS) tai Multiplayer Online Battle Arena (MOBA).
Gas Powered Gamesin Demigod oli ilmeisesti ensimmäinen DotA-klooni. Sen jälkeen julkaistiin S2 Gamesin Heroes of Newerth ja Riot Gamesin League of Legends. Syksyllä 2010 Valve ilmoitti kehittävänsä Dota 2 -peliä, joka julkaistiin heinäkuussa 2013. Aeria Games julkaisi Realm of the Titansin ja helmikuussa 2011 Petroglyph Games Rise of Immortalsin, joka julkaistiin ilmaiseksi pelattavana Steamissa syyskuussa 2011. Hi-Rez Studios julkaisi maaliskuussa 2014 oman pelinsä Smiten, jota pelataan muista eroten kolmannen persoonan näkymästä eli hahmon takaa.
Aiheesta muualla > Viralliset sivustot

DotA Allstars
PlayDota.com, DotA Allstarsin virallinen kotisivu. (Arkistoitu – Internet Archive)
GetDotA.com, virallinen lataussivusto kartalle. (Arkistoitu – Internet Archive)
Aiheesta muualla > Muut

dotapickup.com
DotA Allstars Ranking Platform (Arkistoitu – Internet Archive)
DotA Liiga
Kuva Defense of the Ancientsista.
Uexküll

Uexküll-suvun vapaaherrallinen vaakuna
Uexküll-suvun kantavaakuna
Uexküll tai Üxküll (de Ykeskole, ruots. Yxkull, latv. Ikskili) on baltiansaksalainen aatelissuku.
Suku sai nimensä Latviassa sijaitsevasta Ykskylän kaupungista, liiviläisten muinaisesta pääkaupungista, jota suvun varhaisimmat (Saksasta tulleet) sotilasjäsenet Liivin ristiretken tuloksena hallitsivat vouteina. Ruotsin ritarihuoneeseen suku on introdusoitu aatelisena sukuna numero 76. Kolme vapaaherrallista sukuhaaraa on introdusoitu: numero 30; von Yxkull-Gyllenband, numero 74; Meijendorff von Yxkull ja numero 203; Yxkull.
Suvun kantaisä Johannes Bardevisk onnistui menemään naimisiin latgalelaisen Jersikan ruhtinaskunnan kukistetun ruhtinaan Visvaldisin lesken kanssa tämän kolmannessa avioliitossa. Tätä suku väittää esiäidikseen ja katsoo hänen kauttaan polveutuvansa Baltian kotoperäisestä yläluokasta. Parin ensimmäisen vuosisatansa latinankielisissä asiakirjoissa suvun jäseniä on mainittu nimellä de Ykescole.lähde?
Isonvihan takia Suomeen asettui suvun yksi merkittävä haara, kun sittemmin vapaaherraksi korotettu kenraali Otto Reinhold Yxkull nimitettiin 1722 maaherraksi Turun ja Porin lääniin. Tämäkin sukuhaara sammui puolessa vuosisadassa miespuoleltaan (eikä ehtinyt tulla kirjatuksi vuonna 1818 perustettuun Suomen ritarihuoneeseen), mutta kenraalin tytärten kautta muutamat nykyiset suomalaisperheet polveutuvat tästä vapaaherrallisesta perheestä.lähde? Useita suvun haaroja on asettunut myös Viroon.
Suvun jäseniä

Wollmar Yxkull (k. 1627), Kaarle IX:n hovimarsalkka, aateloitiin 1625
Otto Reinhold Yxkull (1670–1746), kenraalimajuri ja maaherra, aateloitiin 1730
Jakob Johann von Uexküll (1864—1944), virolainen biologi, eläintieteilijä ja filosofi
Thure von Uexküll (1908—2004), saksalainen lääkäri, Jakob Johannin poika
Gösta von Uexküll (1909—1993), journalisti, Jakob Johannin poika
Jakob von Uexküll (s. 1944), Right Livelihood -palkinnon perustaja, Jakob Johannin pojanpoika
Kreivitär Alexandrine von Üxküll-Gyllenband (1873—1963), Saksan Punaisen ristin johtaja
Kreivitär Caroline von Üxküll-Gyllenband (1875—1956), Alexandrinen sisar, Claus von Stauffenbergin äiti
Kreivi Nikolaus von Üxküll-Gyllenband (1877—1944), saksalainen eversti, Heinäkuun 20. päivän salaliiton jäsen, Alexandrinen veli
Alexander Uexküll-Gyllenband (1864—1923), venäjänsaksalainen vapaaherra, filosofi ja valtioneuvos, Ida Aalbergin toinen puoliso
Sole Uexküll (1920—1978), suomalainen teatterikriitikko, Alexander Uexküll-Gyllenbandin tytär
Petra Uexküll (1923—2015), suomalainen taidejournalisti ja kuvataidekriitikko, Alexander Uexküll-Gyllenbandin tytär
Elsa Bonsdorff

Elsa Rosina Bonsdorff (10. marraskuuta 1883 Turku – 4. elokuuta 1973 Helsinki) oli suomalainen poliitikko ja Ruotsalaisen kansanpuolueen kansanedustaja. Hän oli 1918–1950 Högvallan seminaarin johtaja.
Bonsdorff valittiin kansanedustajaksi Uudenmaan läänin vaalipiiristä ensi kerran vuoden 1936 eduskuntavaaleissa ja uudelleen vuoden 1939 vaaleissa. Bonsdorff oli Porvoon maalaiskunnan kunnanvaltuuston jäsen ja Osuuskassojen keskus oy:n hallintoneuvoston jäsen.
Bonsdorffin vanhemmat olivat pataljoonanlääkäri Erik Johan Emil Bonsdorff ja Hedvig Emilia Rotkirch. Hänen veljensä Gunnar Emil Bonsdorff toimi Nokia Oy:n toimitusjohtajana yrityksen fuusion aikana 1918–1919.
Thunder Island

| Thunder Island Jay Ferguson |
| --- | --- | --- |

Studioalbumin tiedot
 Äänitetty : Bayshore Studios, Coconut Grove, Florida
 Julkaistu: 1977
 Formaatti: LP-levy
 Tuottaja(t): Bill Szymczyk
 Tyylilaji: West Coast -rock
 Kesto: 37.37
 Levy-yhtiö: Asylum Records
Thunder Island on yhdysvaltalaisen laulaja-lauluntekijä ja kosketinsoittaja Jay Fergusonin studioalbumi vuodelta 1977.
Ferguson oli aiemmin vaikuttanut yhtyeissä Spirit ja Jo Jo Gunne. Spiritin levyihin verrattuna tämä Fergusonin soololevy on kuitenkin "tasapaksu" ja "tyhjä" sekä sävellyksiltään että sanoituksiltaan. Levyllä vieralevan Joe Walshin ansiosta albumi on eaglesmainen ja muutenkin tyypillistä Kalifornia-rockia kitaroiden, stemmalaulun ja taitavan komppiryhmän ansiosta.kenen mukaan?
Albumin on tuottanut Bill Szymczyk yhtiöstä Pandora Productions, Ltd.
Levy-yhtiö on Asylum Records ja valmistaja Elektra / Asylum / Nonesuch Records, 962 North La Cienega Boulevard, Los Angeles, California 90069, joka on osa yhtiötä Warner Communications Inc.
Laulujen sanat on painettu LP-levyn suojakuoreen.
Kappaleet

| Sivu 1 |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Thunder Island | J. Ferguson | 4.00 |  |  |  |  |  |  |
| 2. | Soulin' | J. Ferguson | 4.07 |  |  |  |  |  |  |
| 3. | Happy Birthday, Baby | J. Ferguson | 4.16 |  |  |  |  |  |  |
| 4. | Losing Control | J. Ferguson | 3.51 |  |  |  |  |  |  |
| 5. | Cozumel | J. Murcia | 3.14 |  |  |  |  |  |  |
| Sivu 2 |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Night Shift | J. Ferguson | 3.36 |  |  |  |  |  |  |
| 2. | Babylon | J. Ferguson | 4.23 |  |  |  |  |  |  |
| 3. | Love Is Cold | J. Ferguson | 3.38 |  |  |  |  |  |  |
| 4. | Happy Too! | S. Kipper | 2.32 |  |  |  |  |  |  |
| 5. | Magic Moment | J. Ferguson / B. Szymczyk | 4.00 |  |  |  |  |  |  |
Kaikkien laulujen julkaisija on Painless Music ASCAP paitsi:
"Cozumel", Have Merci Music ASCAP / Painless Music ASCAP
"Babylon", Hollenbeck Music Co. BMI
"Happy Too!", Anonymous Phenomena (Stan Kipper) BMI / Painless Music ASCAP.
"Losing Control" on omistettu Bill Szymczykille.
Kokoonpano

Jay Ferguson – laulu, kosketinsoittimet
Stan Kipper – rummut, taustalaulu
Joey Murcia – kitara, taustalaulu
Tony Battaglia – kitara, tustalaulu
Harold Cowart – basso
sekä vierailevat muusikot:
Joe Walsh – kitara
Bob Webb – kitara
Ed Brown – basso
Bill Szymczyk – lyömäsoittimet
| --- | --- |
 "Thunder Island" Slide-kitara: Joe Walsh "Happy Birthday, Baby" Soolokitara: Joe Walsh "Losing Control" Soolokitarat: Joe Walsh  Kättentaputukset: Ed Mashal, Bill, Jay "Cozumel" Soolokitara: Joey Murcia :  "Night Shift" Soolokitarat: Wah Wah Walsh "Babylon" Arp-basso: Jay Ferguson  Kitarat: Joe Walsh, Bob Webb, Joey Murcia  Soolokitara: Tony Battaglia "Love Is Cold" Basso: Ed Brown  Kitarat: Bob Webb, Joey Murcia  Soolokitara: Tony Battaglia "Happy Too!" Soolokitarat: Joey Murcia  Quica: Stan Kipper "Magic Moment" Slide-kitara: Tony Battaglia
Tuotantotiedot

Tuottaja: Bill Szymczyk
Äänittäjät: Bill Szymczyk ja Ed Mashal
Apulaistuottaja: Ed Mashal (Radar)
Äänityspaikka: Bayshore-studiot, Coconut Grove, Florida
Masteroija: Lee Hulko, Sterling Sound -studiot, New York City
Ohjaus: MPM – Marty Pichinson Management, Los Angeles, Kalifornia
Art Direction ja design: Tony Lane
Valokuvat: Claude Mongin
Kiitokset

"Can Do" Lou Stewart, Buddy Thornton, David Crowther, Jann Zlotkin, Noreen Reilly, Joe ja Jody huoneistosta, Marty Pichinson, Michael Rosenfeld, Bernie Gudvi, Bruce Hensall, Henry Couch, Troy Blakely.
Älandsbro

| Älandsbro |
| --- | --- |

 Älandsbro
 Koordinaatit: 62°40′48″N, 17°50′46″E 
Valtio:   Ruotsi
Lääni:  Västernorrlandin lääni
Maakunta:  Ångermanland
Kunta:  Härnösand
Väkiluku (2021):  917
Älandsbro on taajama Härnösandin kunnassa Västernorrlandin läänissä Ångermanlandin  historiallisessa maakunnassa Ruotsissa. Taajamassa oli 917 asukasta vuonna 2021.
Aiheesta muualla

Kuvia tai muita tiedostoja aiheesta Älandsbro Wikimedia Commonsissa
Simpsiön hyppyrimäet

| Simpsiön hyppyrimäet> Sijainti |
| --- | --- |
Paikkakunta:  Lapua,  Suomi
Koordinaatit:  62°57′26″N, 22°56′31.5″E
Avattu:  2005
Remontoitu:  2010–2011
Muut mäet:  K10, K5
Seura:  Lapuan Virkiä
Simpsiön Jylyhä
K-piste:  50 metriä
Mäkikoko:  55 metriä
Mäkiennätys:  56,5 metriä  Lauri-Matias Ala-Talkkari (17.1.2016)
Naisten mäkiennätys:  50,0 metriä  Julia Kykkänen (19.2.2011)
Avattu:  2011
Muovitus:  Kyllä
Vauhtimäen kulma:  35°
Keulan kulma:  8,5°
Alastulorinteen kulma:  32°
K35
K-piste:  35 metriä
Avattu:  2011
Muovitus:  Ei
K30
K-piste:  30 metriä
Mäkiennätys:  29,5 metriä  Lauri-Matias Ala-Talkkari (16.1.2010)
Naisten mäkiennätys:  23,5 metriä  Kaisa Lindberg (16.1.2010)
Avattu:  2005
Purettu:  kesäkuussa 2010
Muovitus:  Ei
Simpsiön hyppyrimäet on neljän käytössä olevan ja yhden puretun hyppyrimäen muodostama mäkihypyn suorituspaikka Lapuan Simpsiön vuorella.
Historia

Vuonna 2005 rakennettiin ensimmäinen K30 hyppyrimäki Simpsiöön. K30 hyppyrimäki purettiin kesäkuussa 2010 uuden K50 HS55 -mäen tieltä. Uusi mäki vihittiin käyttöön 19. helmikuuta 2011 mäkihypyn naisten ja vetaraanien SM-kilpailujen yhteydessä.
Simpsiön Jylyhä

Simpsiön Jylyhä rakennettiin vuonna 2010 ja se vihittiin käyttöön 19. helmikuuta 2011 mäkihypyn naisten ja vetaraanien SM-kilpailujen yhteydessä. Mäen K-piste sijaitsee 50 metrissä ja HS-piste 55 metrissä.
Simpsiön Jylyhä > Mäkiennätyksen kehittyminen (miehet)

Mäkiennätyksen 56,5 metriä on hypännyt Lauri-Matias Ala-Talkkari.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 19.2.2011 |  Pasi Huttunen | 54,5 m | Veteraanien SM-kilpailut 2011 |  |
| 17.1.2016 |  Lauri-Matias Ala-Talkkari | 56,5 m | Avoin kansallinen kilpailu |  |
Simpsiön Jylyhä > Mäkiennätyksen kehittyminen (naiset)

Naisten mäkiennätyksen 50,0 metriä on hypännyt Julia Kykkänen.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 19.2.2011 |  Julia Kykkänen | 48,5 m | SM-kilpailut 2011 |  |
| 19.2.2011 |  Julia Kykkänen | 50,0 m | SM-kilpailut 2011 |  |
K35

Mäki rakennettiin vuonna 2010 ja se avattiin vuonna 2011. Mäen K-piste sijaitsee 35 metrissä. Mäessä ei ole muovitusta.
K30

Mäki rakennettiin vuonna 2005 ja kesäkuussa 2010 se purettiin uuden suuremman mäen tieltä. Mäessä ei ollut muovitusta. Mäen K-piste sijaitsi 30 metrissä.
K30 > Mäkiennätyksen kehittyminen (miehet)

Mäkiennätyksen 29,5 metriä on hypännyt Lauri-Matias Ala-Talkkari.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 9.2.2006 |  Tomi Hietala | 23,0 m | Liito-orava Cup |  |
| 9.2.2006 |  Lucas Wörgren | 24,5 m | Liito-orava Cup |  |
| 9.2.2006 |  Antti-Pekka Koivuluoma | 28,0 m | Liito-orava Cup | Kaksi kertaa |
| 16.1.2010 |  Ilkka Lindberg | 28,0 m | Liito-orava Cup |  |
| 16.1.2010 |  Lauri-Matias Ala-Talkkari | 29,5 m | Liito-orava Cup | Kaksi kertaa |
K30 > Mäkiennätyksen kehittyminen (naiset)

Naisten mäkiennätyksen 23,5 metriä on hypännyt Kaisa Lindberg.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 9.2.2006 |  Sanni Tuomisto | 15,0 m | Liito-orava Cup |  |
| 16.1.2010 |  Kaisa Lindberg | 22,5 m | Liito-orava Cup |  |
| 16.1.2010 |  Kaisa Lindberg | 23,5 m | Liito-orava Cup |  |
K10

Mäki rakennettiin vuonna 2005. Mäen K-piste sijaitsee 10 metrissä. Mäessä ei ole muovitusta.
Mäkiennätyksen 10,5 metriä on hypännyt Ari Peltokangas kaksi kertaa 17.3.2007 Liito-orava Cupissa. Naisten mäkiennätyksen 6,0 metriä on hypännyt Henna Hautamäki kaksi kertaa 17.3.2007 Liito-orava Cupissa.
K5

Mäki rakennettiin vuonna 2005. Mäen K-piste sijaitsee 5 metrissä. Mäessä ei ole muovitusta.
Mäkiennätyksen 6,0 metriä on hypännyt Joeli Ala-Talkkari 17.3.2007 Liito-orava Cupissa. Naisten mäkiennätyksen 4,0 metriä on hypännyt Emilia Sorvisto 16.1.2010 Liito-orava Cupissa.
American Hot Wax (albumi)

| American Hot Wax Eri esittäjiä |
| --- | --- | --- |

Soundtrack-albumin tiedot
 Julkaistu: 1978
 Formaatti: LP-levy
 Tuottaja(t): Kenny Vance
 Tyylilaji: rock and roll
 Kesto: 72.59
 Levy-yhtiö: A&M Records
American Hot Wax on soundtrack-tupla-albumi Paramount Picturesin samannimisestä elokuvasta, jonka on ohjannut Floyd Mutrux ja jonka pääosassa on Tim McIntiren esittämä Alan Freed. Albumi on omistettu Freedin muistolle – "miehelle, joka aloitti sen kaiken".
Julkaisuvuosi on 1978 ja levy-yhtiö A&M Records.
Levyllä on sekä alkuperäisiä monofonisia äänityksiä 1950-luvulta sellaisilta artisteilta kuin Chuck Berry, Little Richard, Jackie Wilson ja Buddy Holly että live-esiintymisiä elokuvan "Brooklyn Paramount" -konsertista.
Kappaleet

Introduction of Alan Freed 

1. Big Beat Band: "Hot Wax Theme" – 2:17
2. Prof. LaPlano and The Planotones: "Rock And Roll Is Here to Stay" – 4:13
3. Delights: "Mister Lee" – 2:37
4. Delights: "Maybe" – 3:30
5. Clark Otis: "Hey Little Girl" – 2:49
6. Chuck Berry: "Reelin’ And Rockin’" – 2:55
7. Chuck Berry: "Roll Over Beethoven" – 1:59
1. The Chesterfields: "Why Do Fools Fall in Love" – 2:40
2. The Chesterfields: "That Is Rock And Roll" – 3:50
3. Screamin’ Jay Hawkins: "I Put a Spell on You" – 4:20
4. Timmy & The Tulips: "Mister Blue" – 2:42
5. Jerry Lee Lewis: "Whole Lotta Shakin’ Goin’ on" – 3:02
6. Jerry Lee Lewis: "Great Balls of Fire" – 2:00
1. Chuck Berry: "Sweet Little Sixteen" – 3:00
2. Jackie Wilson: That’s Why (I Love You So) – 2:03
3. The Moonglows: "Sincerely" – 3:09
4. The Drifters: "There Goes My Baby" – 2:07
5. The Mystics: "Hushabye" – 2:31
6. Buddy Holly: "Rave on" – 1:47
7. Maurice Williams & The Zodiacs: "Stay" – 1:37
1. Little Richard: "Tutti Frutti" – 2:22
2. The Cadillacs: "Zoom" – 2:21
3. The Elegants: "Little Star" – 2:38
4. The Turbans: "When You Dance" – 2:55
5. Bobby Darin: "Splish Splash" – 2:10
6. Frankie Ford: "Sea Cruise" – 2:41
7. The Spaniels: "Goodnight It’s Time to Go" – 2:44
Kokoonpanot

| --- | --- |
 Big Beat Band Al Aarons – trumpetti  Gary Barone – trumpetti  Anthony Brown – tenorisaksofoni  Buddy Collette – tenorisaksofoni  Steve Douglas – tenorisaksofoni  Jock Ellis – vetopasuuna  Paul Griffin – piano  Wolfgang Melz – basso  Don Menza – tenorisaksofoni  Ira Newborn – soolokitara, johtaja, sovittaja  Don Poncher – rummut The Chesterfields Al Chalk  Sam Harkness  Arnold McCuller  Carl Earl Weaver :  Delights Yolanda Howard  Joyce King  Brenda Russell  Stephanie Spruill Alan Freed Tim McIntire Prof. LaPlano & The Planotones Joe Esposito  Ed Hokenson  Bruce Sudano  Kenny Vance Clark Otis Charles Green Timmy & The Tulips Joann Harris  Charles Irwin  Jeannie Sheffield 
Joe Esposito, Ed Hokenson ja Bruce Sudano ovat yhtyeestä Brooklyn Dreams, joka on Millennium Recordsin kiinnitys.
Brenda Russell on duosta Brenda and Brian Russell (Rocket Records).
Gary Barone, Jock Ellis, Tim McIntire, Wolfgang Melz ja Don Poncher ovat yhtyeestä Funzone (First Artists Records).
Paul Griffin on Warner Bros. Recordsin ja Jerry Lee Lewis Mercury Recordsin artisti.
Tuotantotietoja

Julkaisuvuosi: 1978
Levy-yhtiö: A&M Records, Inc., Beverly Hills, California 90213
Tuottaja: Kenny Vance, Paramount Picturesin ja Art Linson Productionsin toimeksiannosta
Äänitys ja remiksaus: Joe Ferla
Masterointi: Phil Cross
Remiksattu ja masteroitu Wally Heiderin studiossa LaPlano Mix-up -tekniikalla
Live-albumi äänitetty Record Plantin rekalla, L.A.
Äänittäjä: Kelly Kotera
Apulaisäänittäjät: Don Dodge, Peter Lewis, Steve Hirsch
Apulaistuottaja: Joe Ferla
Musiikkitutkimus: Rick M. Eaker
Art Direction: Roland Young
Design: Chuck Beeson
LP-levykansiossa on avautuvat kannet ja sisäpuolella on valokuvat elokuvan esiintyjistä: Alan Freed, Clark Otis, Timmy and The Tulips, Cheryl, Jerry Lee Lewis, Screamin’ Jay Hawkins, Prof. La Plano and The Planotones, Chuck Berry, Teenage Louise, Mike (Jay Leno), The Delights, Artie Moress ja The Chesterfields.
Kiitokset

Lance Freed, Rick Eaker, Lawrence P. Mortorff, Marcia Vance, Gil Friesen, Jerry Moss, Michael Ochs, House Of Oldies –  Bleecker St., New York City, Carl Fortina, Don Phillips, Eric Mercury, Jon Waxman, Jan Westley, Dorene Lauer, Patti Roberts, Eldridge Walker, Dorothy Rupe, Gretchen Renell, Dick Smedley, Ken Powell.
Reino Laakkonen

Reino Laakkonen (20. syyskuuta 1932 Rääkkylä – 24. kesäkuuta 2005 Hyvinkää) oli suomalainen liikemies ja autoliike Veljekset Laakkosen perustaja.
Perhe

Reino Laakkonen oli yrittäjä Tauno Laakkosen ja Aili Laakkosen poika. Hänen veljensä oli yrittäjä Yrjö Laakkonen. Laakkosen poika on sijoittaja Mikko Laakkonen.
Ura

Reino Laakkonen perusti isänsä Tauno Laakkosen kanssa Joensuun Autokalusto Ay:n vuonna 1960. Reino Laakkosesta tuli yrityksen toimitusjohtaja samana vuonna. Uusi yritys loi pohjan Veljekset Laakkosen perustamiseksi. Reino Laakkonen omisti veljensä Yrjö Laakkosen kanssa enemmistön Pohjois-Karjalan kirjapainosta, joka tunnetaan nykyään nimellä PunaMusta Media Oyj. Laakkonen oli useiden vuosien ajan Pohjois-Karjalan tulotilastojen kärjessä.
Laakkonen tunnettiin erittäin säästeliäänä ja vaatimattomana kansanmiehenä, joka ei antanut menestyksen nousta päähän.
Laakkonen menehtyi juhannusaattona 72-vuotiaana Hyvinkään Kytäjän kartanolla vuonna 2005, jonka Laakkoset olivat ostaneet vuonna 1994.
Ikšķile

| Ikšķile |
| --- | --- |
 vaakuna
 Ikšķile
 Koordinaatit: 56°49′N, 24°29′E 
Valtio:   Latvia
Kaupungin oikeudet:  1992
Hallinto:  
 – Pormestari:  Indulis Trapiņš
Pinta-ala:  
 – Kokonaispinta-ala:  5,12 km²
Väkiluku (2016)  ():  7 062
 – Väestötiheys:  1 379,3 as./km²
Aikavyöhyke:  UTC+2
 – Kesäaika:  UTC+3
Postinumero:  LV-5052
Suuntanumero(t):  +371 650
Infobox OKVirheellinen NIMI-arvo: 
Ikšķile (suom. Ykskylä saks. Uexküll, Üxküll, vir. Üksküla) on noin 3 900 asukkaan kaupunki Latviassa. Se oli muinaisen Liivinmaan keskus ja se sijaitsee Väinäjoen varrella parinkymmenen kilometrin päässä nykyisestä Riian kaupungista. Ikšķile sai kaupungin oikeudet vuonna 1992.